Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie
Miestneho zastupiteľstva
dňa: 12.02.2013

Návrh 
zapojenie Rezervného fondu na čerpanie kapitálových výdavkov vo výške 6 857,62 €
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik v. r.                                               	1. Návrh uznesenia
prednosta                         		                         2. Dôvodovú správu																	 

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Mgr. Jana Biharyová                                                          - nie je potreba právneho posúdenia                     
poverená zastupovaním 		
vedúceho oddelenia PPaSM		        	         

Na rokovanie prizvať:
––––––––––––––––––-
1.	spracovateľa 
2.	RNDr. Janu Ondrovú

február 2013

Návrh uznesenia 

Miestne zastupiteľstvo 

schvaľuje 

A:	navýšenie rozpočtu v časti kapitálových vo výške 6 857,62 € za účelom kúpy novovytvoreného pozemku parc. č. 18357/6, zastavané plochy a nádvoria, o výmere 22 m2,  k. ú. Vinohrady, ktorý vznikol na základe  odčleňovacieho geometrického plánu č. 55/2012 zo dňa 08.01.2013 vyhotoveného Ing. Mariánom Voštinárom – AGM; odčlenením z pôvodného pozemku parc. č. 18357/1

B:	navýšenie kapitálových príjmov vo výške 6 857,62 € na stanovený účel.

 

-	s pripomienkami

-	bez pripomienok

Dôvodová správa

V súlade s Uznesením č. 14/22 prijatým na 14. zasadnutí Miestneho zastupiteľstva mestskej časti Bratislava – Nové (ďalej len miestne zastupiteľstvo“) konanom dňa 11.12.2012, bola dňa 21.01.2013 podpísaná Dohoda o urovnaní v ÚEZ vedená pod č. 231/2012. Účastníkmi dohody sú mestská časť Bratislava – Nové Mesto zastúpená starostom a pán Tibor Király vlastník nehnuteľností:
-	pozemok registra „C“ KN parc. č. 18357/1 zastavané plochy a nádvoria vo výmere 1005m2;
-	stavba súp. číslo 1221 na parc. č. 18357/1. 
 
Účelom vyššie citovanej dohody bolo riešenie existujúcej kanalizačnej prípojky vedúcej cez pozemok registra „C“ KN parc. č. 18357/1, o ktorej mestská časť Bratislava – Nové Mesto v čase konania dražby nemala vedomosť. Uznesením č. 14/22 bola určená podmienka, a to pán Tibor Király bol povinný predmetnú dohodu podpísať do 30 dní od schválenia uznesenia v miestnom zastupiteľstve. Táto podmienka bola zo strany pána Tibora Királyho splnená, keď dohoda bola pánom Tiborom Királym podpísaná dňa 17.12.2012.

V súlade s Článkom I. bodom 3 písm. b) dohody sa pán Tibor Király zaväzuje k spätnému odpredaju časti pozemku registra „C“ KN parc. č. 18357/1, a to v rozsahu 1m na šírku a po celej dĺžke pozemku, a to za cenu 6 857,62 €. 

Cena za 1,00 m2 pozemku určeného k odkúpeniu bola stanovená nasledovne:
-	výmera pozemku parc. č. 18387/1		1005 m2
-	cena pozemku v znaleckom posudku 		270 355,00 €
-	cena celkom vrátane stavby	  		315 000,00 €
-	vydražená cena vrátane stavby			365 000,00 €

váženým priemerom zistená cena po dražbe

270 355 / 315 000 = x /365 000                  

x = 311,71 €
 
Mestská časť zadala objednávku k vypracovaniu odčleneniu časti pozemku registra „C“ KN parc. č. 18357/1, čím vznikol nový pozemok pod parc. č. 18357/6 o výmere 22 m2. 

rozmer potrebného pozemku na odkúpenie  22,00 m2
celková cena 22,00 m2 x 311,71 € = 6 857,62 €